Landets fotball er organisert i Federashon Futbòl Kòrsou som ble grunnlagt i 1921. Forbundet er medlem av FIFA siden 1932 og av CONCACAF siden 1962. Landet har både herrelandslag og kvinnelandslag. Patrick Kluivert ble i 2015 trener for herrelandslaget. Herrelandslagets største meritt kom i 2017, da det vant Caribbean Cup 2017 over Jamaica. Innen klubbfotballen har man på herresiden eliteserien Sekshon Pagá, med ti deltakende lag, som den øverste nasjonale ligaen.